
A tárgy elsődleges célja, hogy a félév végére a hallgató megismerje a magyar népi kultúra különböző aspektusait, a gazdálkodástól, az építészeten és a gasztronómián keresztül, a népszokásokig. A kurzus során kiemelt figyelmet kapnak a hagyományos paraszti kultúra kurrens reprezentációjának terei és módjai, valamint a 21. századi hétköznapokban (és persze ünnepeken) tetten érhető elemei. Mindezt ráadásul a képzés általános céljaival összhangban, törekedve a közösségszervezés számára rejlő lehetőségek feltérképezésével.  

Tantárgyi tematika és félévi követelményrendszer

Féléves tematika:
1. 	A kurzus tematikájának ismertetése, a követelmények megbeszélése - A néprajzi kutatások elindulásának története
2.        Etnikai csoportok és néprajzi tájak (terminológia, népesedés és társadalom, 
           hagyományos társadalom, magyarországi nemzetiségek, magyarországi cigányság)
3-4.     A Kárpát-medence etnográfiája: gazdálkodás 
5-6.     A Kárpát-medence etnográfiája: táplálkozás
7-8.     A Kárpát-medence etnográfiája: népi építészet
9-12.   A Kárpát-medence folklórja: az emberélet fordulói
13-15.	A Kárpát-medence folklórja: jeles napok

A foglalkozásokon történő részvétel:
· Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

Félévi követelmény: kollokvium 

Az értékelés módja, ütemezése:
· vizsga típusa: szóbeli
· a vizsgára bocsátás feltétele: PowerPoint prezentáció készítése és bemutatása (30 perces szabadon megtartott előadás), amely egy szabadon választott, lokális, értékként azonosított etnokulturális elemre és az abban rejlő, a közösségszervezés szempontjából releváns lehetőségekre fókuszál. A prezentáció leadásának módja: emailben (szabo-zsoldos.gabor@nye.hu) és határideje: 2026. november 13. Az előadásokat az utolsó konzultációra (2026. november 14.) ütemezzük be.

A kollokvium típusa: szóbeli. 
Szóbeli vizsga témakörei:
1. A néprajzi kutatások elindulásának története (egyetemes)
2. A néprajzi kutatások elindulásának története (magyar)
3. Mi a néprajz? (definíció és diszciplináris keretek)
4. Etnikai csoportok és néprajzi tájak
5. A Kárpát-medence etnográfiája: gazdálkodás
6. A Kárpát-medence etnográfiája: táplálkozás
7. A Kárpát-medence etnográfiája: népi építészet
8. A Kárpát-medence folklórja: az emberélet fordulói – a születés
9. A Kárpát-medence folklórja: az emberélet fordulói – párválasztás, házasság 
10. A Kárpát-medence folklórja: az emberélet fordulói – halál 
11. A Kárpát-medence folklórja: jeles napok – téli ünnepkör
12. A Kárpát-medence folklórja: jeles napok – tavaszi ünnepkör 

Az érdemjegy kialakításának módja:
A hallgatók jegyet kapnak a prezentációra és az előadásra is. Ennek a két osztályzatnak, illetve a vizsgán nyújtott teljesítmény alapján kapott jegynek átlaga adja a kurzus érdemjegyét. A sikeres érdemjegy megszerzésének feltétele, hogy egyik részosztályzat sem lehet elégtelen.

Az elmaradt előadás automatikusan elégtelen osztályzatot von maga után.

